b'\n_START_ARTICLE_\nGardaland\n_START_PARAGRAPH_\nGardaland er Italiens st\xc3\xb8rste forlystelsespark. Parken ligger ved Gardas\xc3\xb8en mellem byerne Peschiera del Garda og Lazise._NEWLINE_I Gardaland indg\xc3\xa5r delfinariet Palablu med b\xc3\xa5de delfiner og s\xc3\xb8l\xc3\xb8ver. Dyrene har deres eget show, hvor turister kan f\xc3\xa5 lov til at se dem udfolde sig og lave kunster i deres bassin flere gange dagligt._NEWLINE_N\xc3\xa5r det ikke er "show-tid", er det muligt for Palablus bes\xc3\xb8gende at se delfinerne og s\xc3\xb8l\xc3\xb8verne gennem glasruder, som udg\xc3\xb8r v\xc3\xa6ggene til deres bassin. Dette foreg\xc3\xa5r alts\xc3\xa5 i et aflangt m\xc3\xb8rkt rum, udgravet helt op til bassinet._NEWLINE_Her kan man ogs\xc3\xa5 l\xc3\xa6se om dyrenes adf\xc3\xa6rd og de observeringer, der er lavet ud fra forskningen i deres adf\xc3\xa6rd._NEWLINE_Forlystelsesparken er en del af den britisk ejede Merlin Entertainments.'